CELEX: E2002G0002
Language: el
Date: 2002-05-30 00:00:00
Title: 2002/2/: Απόφαση της μόνιμης επιτροπής των κρατών της ΕΖΕΣ αριθ. 2/2002/SC, της  30ής Μαΐου 2002 , σχετικά με την πρόσβαση του κοινού στα έγγραφα της ΕΖΕΣ

6.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/76
            
         
      ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 2/2002/SC
   της 30ής Μαΐου 2002
   σχετικά με την πρόσβαση του κοινού στα έγγραφα της ΕΖΕΣ
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   ΑΠΟΦΑΣΙΖΕΙ:
   Άρθρο 1
   Θεωρούνται δημόσια τα ακόλουθα έγγραφα της ΕΖΕΣ, που αφορούν τον ΕΟΧ:
   
               —
            
            
               η συμφωνία ΕΟΧ
            
         
               —
            
            
               η ενοποιημένη έκδοση των παραρτημάτων και πρωτοκόλλων της συμφωνίας ΕΟΧ
            
         
               —
            
            
               το συμπλήρωμα για τον ΕΟΧ της Επίσημης Εφημερίδας
            
         
               —
            
            
               ο κατάλογος των εκδοθεισών αποφάσεων της Μικτής Επιτροπής του ΕΟΧ
            
         
               —
            
            
               οι αναμενόμενες κοινοποιήσεις δυνάμει του άρθρου 103
            
         
               —
            
            
               ο κατάλογος Celex
            
         
               —
            
            
               τα πληροφοριακά δελτία για προγράμματα που έχουν επιλεγεί στον τομέα της υποεπιτροπής IV
            
         
               —
            
            
               το πρόγραμμα εργασίας της προεδρίας της ΕΖΕΣ
            
         
               —
            
            
               τα ψηφίσματα της Μικτής Κοινοβουλευτικής Επιτροπής του ΕΟΧ
            
         
               —
            
            
               οι γνωμοδοτήσεις της Συμβουλευτικής Επιτροπής της ΕΖΕΣ
            
         
               —
            
            
               τα ψηφίσματα της Συμβουλευτικής Επιτροπής του ΕΟΧ
            
         
               —
            
            
               οι ημερήσιες διατάξεις του Συμβουλίου του ΕΟΧ
            
         
               —
            
            
               τα συμπεράσματα του Συμβουλίου του ΕΟΧ
            
         
               —
            
            
               οι ημερήσιες διατάξεις της Μόνιμης Επιτροπής της ΕΖΕΣ
            
         
               —
            
            
               τα συμπεράσματα της Μόνιμης Επιτροπής της ΕΖΕΣ
            
         
               —
            
            
               οι ημερήσιες διατάξεις και τα πρακτικά της Κοινοβουλευτικής Επιτροπής της ΕΖΕΣ
            
         
               —
            
            
               οι ημερήσιες διατάξεις και τα πρακτικά της Μικτής Κοινοβουλευτικής Επιτροπής του ΕΟΧ
            
         
               —
            
            
               οι ημερήσιες διατάξεις και τα πρακτικά της Συμβουλευτικής Επιτροπής της ΕΖΕΣ
            
         
               —
            
            
               οι ημερήσιες διατάξεις και τα πρακτικά της Συμβουλευτικής Επιτροπής του ΕΟΧ
            
         
               —
            
            
               οι παρατηρήσεις ΕΟΧ-ΕΖΕΣ
            
         
               —
            
            
               οι ημερήσιες διατάξεις της Μικτής Επιτροπής του ΕΟΧ
            
         
               —
            
            
               τα πρακτικά της Μικτής Επιτροπής του ΕΟΧ (κατόπιν εγκρίσεως της Ευρωπαϊκής Επιτροπής)
            
         
               —
            
            
               οι αποφάσεις της Μικτής Επιτροπής του ΕΟΧ
            
         
               —
            
            
               η ετήσια έκθεση της Μικτής Επιτροπής του ΕΟΧ
            
         
               —
            
            
               οι κατάλογοι προτάσεων κοινοτικής νομοθεσίας που πιθανόν να έχει σχέση με τη συμφωνία ΕΟΧ («υπό εκπόνηση κοινοτικό κεκτημένο»)
            
         
               —
            
            
               οι κατάλογοι της εγκεκριμένης κοινοτικής νομοθεσίας που εξετάζεται με σκοπό την ενσωμάτωσή της στη συμφωνία ΕΟΧ
            
         
               —
            
            
               τα στατιστικά στοιχεία σχετικά με τον ΕΟΧ, τα οποία εκδίδονται από τη Στατιστική Υπηρεσία της ΕΖΕΣ
            
         
               —
            
            
               Κάθε άλλο επίσημο έγγραφο σχετικά με τον ΕΟΧ, το οποίο δεν έχει χαρακτηριστεί ως εμπιστευτικό
            
         Άρθρο 2
   1.   Για τα έγγραφα της ΕΖΕΣ σχετικά με τον ΕΟΧ, τα οποία δεν περιλαμβάνονται στον κατάλογο του άρθρου 1, ισχύουν οι αρχές που περιγράφονται στα κεφάλαια «ΑΛΛΑ ΕΓΓΡΑΦΑ ΤΗΣ ΕΖΕΣ» και «ΤΡΟΠΟΙ ΠΡΟΣΒΑΣΗΣ ΤΟΥ ΚΟΙΝΟΥ ΣΕ ΑΛΛΑ ΕΓΓΡΑΦΑ ΤΗΣ ΕΖΕΣ» του παραρτήματος της απόφασης αριθ. 2 του Συμβουλίου της ΕΖΕΣ του 1997 («ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΠΡΟΣΒΑΣΗ ΤΟΥ ΚΟΙΝΟΥ ΣΤΑ ΕΓΓΡΑΦΑ ΤΗΣ ΕΖΕΣ»), οι οποίες εγκρίθηκαν από την Μόνιμη Επιτροπή στις 27 Ιουνίου 1997.
   2.   Η απόφαση αριθ. 2 του Συμβουλίου της ΕΖΕΣ του 1997 και το παράρτημα αυτής επισυνάπτονται στην παρούσα απόφαση προς ενημέρωση.
   
      Βρυξέλλες, 30 Μαΐου 2002.
      
         
            Για την Μόνιμη Επιτροπή
         
         
            Ο Πρόεδρος
         
         Gunnar Snorri GUNNARSON
         
         
            O Γενικός Γραμματέας
         
         William ROSSIER
         
      
   
   
      ΠΑΡΑΡΤΗΜΑ
      «
            
               ΑΠΌΦΑΣΗ αριθ. 2 ΤΟΥ ΣΥΜΒΟΥΛΊΟΥ ΤΟΥ 1997
            (εκδοθείσα κατά την ένατη συνεδρίαση της 18ης Ιουνίου 1997)
            ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΠΡΟΣΒΑΣΗ ΤΟΥ ΚΟΙΝΟΥ ΣΤΑ ΕΓΓΡΑΦΑ ΤΗΣ ΕΖΕΣ
            ΤΟ ΣΥΜΒΟΥΛΙΟ,
            επιθυμώντας την προώθηση της διαφάνειας και της παροχής πληροφοριών στο ευρύ κοινό σχετικά με τις δραστηριότητες της ΕΖΕΣ,
            πεπεισμένο ότι είναι χρήσιμο να παρέχεται στο κοινό η ευρύτερη δυνατή πρόσβαση στα έγγραφα της ΕΖΕΣ,
            έχοντας υπόψη το σχέδιο κατευθυντήριων γραμμών που υποβλήθηκε προς εξέταση στο Συμβούλιο της ΕΖΕΣ από τη Μόνιμη Επιτροπή των κρατών της ΕΖΕΣ, μετά τη συνεδρίαση της εν λόγω επιτροπής, η οποία πραγματοποιήθηκε στις 26 Σεπτεμβρίου 1996,
            ΑΠΟΦΑΣΙΖΕΙ:
            Εγκρίνονται και μπορούν να διατίθενται στο ευρύ κοινό οι κατευθυντήριες γραμμές για την πρόσβαση του κοινού στα έγγραφα της ΕΖΕΣ, όπως αυτές ορίζονται στο παράρτημα της παρούσας απόφασης.
            Η παρούσα απόφαση τίθεται σε ισχύ μόλις εγκριθεί από τη Μόνιμη Επιτροπή των κρατών της ΕΖΕΣ.
         
         
            ΠΑΡΑΡΤΗΜΑ
            ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΠΡΟΣΒΑΣΗ ΤΟΥ ΚΟΙΝΟΥ ΣΤΑ ΕΓΓΡΑΦΑ ΤΗΣ ΕΖΕΣ
            Οι κατευθυντήριες αυτές γραμμές εφαρμόζονται στις αιτήσεις που απευθύνονται στη Γραμματεία της ΕΖΕΣ σχετικά με την πρόσβαση του κοινού στα έγγραφα της ΕΖΕΣ:
            ΔΗΜΟΣΙΑ ΕΓΓΡΑΦΑ ΤΗΣ ΕΖΕΣ
            
               Θεωρούνται δημόσια τα ακόλουθα έγγραφα της ΕΖΕΣ:
            
            
                        —
                     
                     
                        η σύμβαση της Στοκχόλμης
                     
                  
                        —
                     
                     
                        οι συμφωνίες ελευθέρων συναλλαγών με τρίτες χώρες
                     
                  
                        —
                     
                     
                        οι κοινές δηλώσεις περί συνεργασίας
                     
                  
                        —
                     
                     
                        οι ετήσιες εκθέσεις της ΕΖΕΣ.
                     
                  
               Θεωρούνται δημόσια τα ακόλουθα έγγραφα των ΕΖΕΣ/ΕΟΧ:
            
            
                        —
                     
                     
                        η συμφωνία ΕΟΧ
                     
                  
                        —
                     
                     
                        η ενοποιημένη έκδοση των παραρτημάτων της συμφωνίας ΕΟΧ και του συμπληρώματος για τον ΕΟΧ της Επίσημης Εφημερίδας
                     
                  
                        —
                     
                     
                        οι ημερήσιες διατάξεις του Συμβουλίου του ΕΟΧ
                     
                  
                        —
                     
                     
                        τα συμπεράσματα του Συμβουλίου του ΕΟΧ
                     
                  
                        —
                     
                     
                        οι ημερήσιες διατάξεις της Μικτής Επιτροπής του ΕΟΧ
                     
                  
                        —
                     
                     
                        οι αποφάσεις της Μικτής Επιτροπής του ΕΟΧ
                     
                  
                        —
                     
                     
                        οι ημερήσιες διατάξεις της Μόνιμης Επιτροπής των κρατών της ΕΖΕΣ
                     
                  
                        —
                     
                     
                        οι κατάλογοι των εκδοθεισών αποφάσεων της Μικτής Επιτροπής του ΕΟΧ
                     
                  
                        —
                     
                     
                        οι κατάλογοι προτάσεων κοινοτικής νομοθεσίας που πιθανόν να έχει σχέση με τη συμφωνία ΕΟΧ (“υπό εκπόνηση κοινοτικό κεκτημένο”)
                     
                  
                        —
                     
                     
                        οι κατάλογοι της εγκεκριμένης κοινοτικής νομοθεσίας που εξετάζεται με σκοπό την ενσωμάτωσή της στη συμφωνία ΕΟΧ
                     
                  
                        —
                     
                     
                        τα πληροφοριακά δελτία για προγράμματα που έχουν επιλεγεί στον τομέα της υποεπιτροπής IV.
                     
                  Οι περισσότερες από τις ανωτέρω πληροφορίες είναι διαθέσιμες στην κεντρική σελίδα της ΕΖΕΣ (www.efta.int)
            ΑΛΛΑ ΕΓΓΡΑΦΑ ΤΗΣ ΕΖΕΣ
            Εφαρμόζεται στον μέγιστο δυνατό βαθμό η αρχή του ανοίγματος προς το κοινό. Η πρόσβαση του κοινού στα έγγραφα της ΕΖΕΣ ισχύει λαμβανομένων δεόντως υπόψη των διατάξεων που διέπουν την προστασία των διαβαθμισμένων πληροφοριών. Ωστόσο, η διαβάθμιση ενός δεδομένου εγγράφου δεν σημαίνει απαραίτητα ότι το εν λόγω έγγραφο δεν μπορεί να τεθεί στη διάθεση του κοινού. Είναι δυνατόν να μην επιτραπεί η πρόσβαση, αν η κοινολόγηση του εγγράφου θα μπορούσε να αποβεί εις βάρος:
            
                        —
                     
                     
                        της προστασίας του δημοσίου συμφέροντος (δημόσια ασφάλεια, διεθνείς σχέσεις κ.λπ.)
                     
                  
                        —
                     
                     
                        της προστασίας του ατόμου και της ιδιωτικής του ζωής
                     
                  
                        —
                     
                     
                        της προστασίας του εμπορικού και βιομηχανικού απορρήτου
                     
                  
                        —
                     
                     
                        της προστασίας των οικονομικών συμφερόντων της ΕΖΕΣ
                     
                  
                        —
                     
                     
                        της προστασίας της εμπιστευτικότητας, όπως αυτή έχει ζητηθεί από το πρόσωπο που διαβίβασε την πληροφορία, ή όπως απαιτείται από τη νομοθεσία των κρατών μελών που διαβίβασαν την πληροφορία
                     
                  
                        —
                     
                     
                        της προστασίας των συμφερόντων του οργάνου σε ό,τι αφορά τη διασφάλιση του εμπιστευτικού χαρακτήρα της διαδικασίας.
                     
                  ΤΡΟΠΟΙ ΠΡΟΣΒΑΣΗΣ ΤΟΥ ΚΟΙΝΟΥ ΣΕ ΑΛΛΑ ΕΓΓΡΑΦΑ ΤΗΣ ΕΖΕΣ
            Κάθε φορά που η Γραμματεία λαμβάνει αιτήσεις για πρόσβαση του κοινού σε άλλα έγγραφα της ΕΖΕΣ, οφείλει να τις υποβάλλει προς έγκριση στις αντιπροσωπείες της ΕΖΕΣ, οι οποίες τις εξετάζουν χωρίς καθυστέρηση. Σε περίπτωση απόρριψης μιας αίτησης, η αρχή για την υποβολή προσφυγής είναι το Συμβούλιο της ΕΖΕΣ, για έγγραφα σχετικά με αρμοδιότητες που ασκούνται στη Γενεύη, και η Μόνιμη Επιτροπή των κρατών της ΕΖΕΣ, για έγγραφα σχετικά με αρμοδιότητες που ασκούνται στις Βρυξέλλες.
         »